CELEX: 31992D0255
Language: el
Date: 1992-04-15 00:00:00
Title: 92/255/ΕΟΚ: Απόφαση της Επιτροπής της 15ης Απριλίου 1992 για την κατάρτιση του καταλόγου των κέντρων συλλογής σπέρματος τα οποία έχουν εγκριθεί για την εξαγωγή στην Κοινότητα κατεψυγμένου σπέρματος κατοικίδιων ζώων του είδους βοοειδών από ορισμένες τρίτες χώρες

Avis juridique important

|

31992D0255

92/255/ΕΟΚ: Απόφαση της Επιτροπής της 15ης Απριλίου 1992 για την κατάρτιση του καταλόγου των κέντρων συλλογής σπέρματος τα οποία έχουν εγκριθεί για την εξαγωγή στην Κοινότητα κατεψυγμένου σπέρματος κατοικίδιων ζώων του είδους βοοειδών από ορισμένες τρίτες χώρες  

Επίσημη Εφημερίδα αριθ. L 128 της 14/05/1992 σ. 0027 - 0027

ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Απριλίου 1992  για την κατάρτιση του καταλόγου των κέντρων συλλογής σπέρματος τα οποία έχουν εγκριθεί για την εξαγωγή στην Κοινότητα κατεψυγμένου σπέρματος κατοικιδίων ζώων του είδους βοοειδών από ορισμένες τρίτες  χώρες  (92/255/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 88/407/ΕΟΚ του Συμβουλίου της 14ης Ιουνίου 1988 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος κατοικιδίων ζώων του είδους των βοοειδών (1), όπως  τροποποιήθηκε τελευταία από την οδηγία 90/425/ΕΟΚ (2), και ιδίως το άρθρο 9,  Εκτιμώντας:  ότι οι αρμόδιες κτηνιατρικές υπηρεσίες των τρίτων χωρών στις οποίες αναφέρεται το παράρτημα της παρούσας απόφασης διαβίβασαν κατάλογο των κέντρων συλλογής σπέρματος τα οποία έχουν επίσημα εγκριθεί για εξαγωγές σπέρματος βοοειδών στην Κοινότητα-  ότι, βάσει της απόφασης 90/14/ΕΟΚ της Επιτροπής (3), όπως τροποποιήθηκε από την απόφαση 91/276/ΕΟΚ (4), καταρτίζεται κατάλογος τρίτων χωρών από τις οποίες τα κράτη μέλη επιτρέπουν την εισαγωγή κατεψυγμένου σπέρματος κατοικιδίων ζώων του είδους βοοειδών-   ότι έχουν πραγματοποιηθεί ή θα πραγματοποιηθούν εκ μέρους της Κοινότητας επί τόπου επισκέψεις για να διαπιστωθεί η ενιαία εφαρμογή της οδηγίας 88/407/ΕΟΚ, ιδίως όσον αφορά την κτηνιατρική επίβλεψη των συστημάτων παραγωγής σπέρματος, τις αρμοδιότητες των  κτηνιατρικών υπηρεσιών και την επίβλεψη στην οποία υπόκεινται τα κέντρα συλλογής σπέρματος- ότι, επομένως, η Επιτροπή έχει πεισθεί ότι τα κέντρα που έχουν εγκριθεί από τις τρίτες χώρες στις οποίες αναφέρεται η παρούσα απόφαση πληρούν τους όρους της  οδηγίας 88/407/ΕΟΚ και μπορούν, στην προκειμένη περίπτωση, να συμπεριληφθούν στον κατάλογο των κέντρων που εγκρίνεται για την εξαγωγή σπέρματος βοοειδών στην Κοινότητα-  ότι είναι αναγκαίο να επανεξετάζεται τακτικά και, ενδεχομένως, να τροποποιείται η παρούσα απόφαση με γνώμονα τις νέες πληροφορίες-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κέντρα συλλογής σπέρματος τα οποία αναφέρονται στο παράρτημα εγκρίνονται με την παρούσα απόφαση για την εξαγωγή στην Κοινότητα κατεψυγμένου σπέρματος κατοικιδίων ζώων του είδους βοοειδών.  Άρθρο 2  Η παρούσα απόφαση απευθύνεται στα κράτη μέλη. Βρυξέλλες, 15 Απριλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 194 της 22. 7. 1988, σ. 10. (2) ΕΕ αριθ. L 224 της 18. 8. 1990, σ. 29. (3) ΕΕ αριθ. L 8 της 11. 1. 1990, σ. 71. (4) ΕΕ αριθ. L 135 της 30. 5. 1991, σ. 58.    ΠΑΡΑΡΤΗΜΑ    Πολωνία:  Zaktad "Intergen"  43.424 Drogomysl  Αριθμός εγγραφής 1 A1 P1  Σουηδία:  Svensk Avel. Ornsto  532 00 SKARA  Αριθμός εγγραφής S.E.3